CELEX: 32020R2118
Language: et
Date: 2020-12-16 00:00:00
Title: Komisjoni rakendusmäärus (EL) 2020/2118, 16. detsember 2020, millega pikendatakse Pediococcus pentosaceus DSM 16244 kõigi loomaliikide söödalisandina kasutamise loa kehtivust ning tunnistatakse kehtetuks määrus (EL) nr 514/2010 (EMPs kohaldatav tekst)

17.12.2020   
               
               
                  ET
               
               
                  Euroopa Liidu Teataja
               
               
                  L 426/15
               
            
         KOMISJONI RAKENDUSMÄÄRUS (EL) 2020/2118,
         16. detsember 2020,
         millega pikendatakse Pediococcus pentosaceus DSM 16244 kõigi loomaliikide söödalisandina kasutamise loa kehtivust ning tunnistatakse kehtetuks määrus (EL) nr 514/2010
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise ja kehtivuse pikendamise alused ja kord.
                  
               
                     (2)
                  
                  
                     Komisjoni määrusega (EL) nr 514/2010 (2) anti kümneks aastaks luba kasutada Pediococcus pentosaceus DSM 16244 kõigi loomaliikide söödalisandina.
                  
               
                     (3)
                  
                  
                     Kooskõlas määruse (EÜ) nr 1831/2003 artikliga 14 on esitatud taotlus pikendada Pediococcus pentosaceus DSM 16244 kõigi loomaliikide söödalisandina kasutamise loa kehtivust ja liigitada kõnealune söödalisand söödalisandite kategooriasse „tehnoloogilised lisandid“. Taotlusele olid lisatud kõnealuse määruse artikli 14 lõikes 2 nõutud üksikasjad ja dokumendid.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 25. mai 2020. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise kehtivatele tingimustele. Toiduohutusamet jõudis järeldusele, et Pediococcus pentosaceus DSM 16244 ei avalda mõju loomatervisele, tarbijate ohutusele ega keskkonnale. Kõnealune amet jõudis ka järeldusele, et kõnealune söödalisand ei ole nahka ega silmi ärritav, kuid seda käsitatakse nahka ja hingamiselundeid sensibiliseeriva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele.
                  
               
                     (5)
                  
                  
                     
                        Pediococcus pentosaceus DSM 16244 hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks pikendada kõnealuse söödalisandi kasutamise loa kehtivust vastavalt käesoleva määruse lisas esitatud tingimustele.
                  
               
                     (6)
                  
                  
                     
                        Pediococcus pentosaceus DSM 16244 söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks määrus (EL) nr 514/2010 kehtetuks tunnistada.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud ning söödalisandite kategooriasse „tehnoloogilised lisandid“ ja funktsionaalrühma „silokonservandid“ kuuluva söödalisandi loa kehtivust pikendatakse vastavalt lisas esitatud tingimustele.
         
         
            Artikkel 2
            Määrus (EL) nr 514/2010 tunnistatakse kehtetuks.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 15. juuni 2010. aasta määrus (EL) nr 514/2010, milles käsitletakse Pediococcus pentosaceus’e (DSM 16244) kasutamise lubamist söödalisandina kõikide loomaliikide puhul (ELT L 150, 16.6.2010, lk 42).
         
            (3)  EFSA Journal 2020; 18(6):6166.
      
      
         
            LISA
            
                        Söödalisandi identifitseerimisnumber
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Kolooniaid moodustavate ühikute (CFU) arv värske materjali kg kohta
                     
                  
                        
                           Tehnoloogiliste lisandite kategooria Funktsionaalrühm: silokonservandid
                        
                     
                  
                        1k2101
                     
                     
                        
                           Pediococcus pentosaceus DSM 16244
                     
                     
                        
                           Söödalisandi koostis
                        
                        
                           Pediococcus pentosaceus DSM 16244 preparaat, mis sisaldab vähemalt 4 × 1011 CFUd söödalisandi grammi kohta
                     
                     
                        Kõik loomaliigid
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused.
                                 
                              
                                    2.
                                 
                                 
                                    Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd värske materjali kilogrammi kohta.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kindaid ja hingamiskaitsevahendeid.
                                 
                              
                     
                        6.1.2031
                     
                  
                        
                           Toimeaine kirjeldus
                        
                        
                           Pediococcus pentosaceus DSM 16244
                     
                  
                        
                           Analüüsimeetod
                            (1)
                        
                        
                                    —
                                 
                                 
                                    Loendamine: pindkülvimeetod MRS-agariga (EN 15786).
                                 
                              
                                    —
                                 
                                 
                                    Identifitseerimismeetod: impulssvälja-geelelektroforees (PFGE).
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports